BEAUTY:โดดเด่นในกลุ่มค้าปลีก-ซื้อกูรูเพิ่มประมาณการณ์กำไรปี 59-61
ในช่วงปี 2559-2561 นั้นน่าจะหนุนให้ BEAUTY ซื้อขายที่ Forward PER 12 เดือนที่ 31.6 เท่าหรือสูงกว่านี้ได้อย่างสบาย ยังคงแนะนำ "ซื้อ" โดยมอง BEAUTY เป็นหุ้นที่โดดเด่นที่สุดในกลุ่มค้าปลีกราคาเป้าหมาย 7.80 บาท/หุ้น
9 มิ.ย. 2559

บล.บัวหลวง ระบุในบทวิเคราะห์วันนี้ (9 มิ.ย.) ว่า บริษัท บิวตี้ คอมมูนิตี้ จำกัด (มหาชน) หรือ BEAUTY แนวโน้มการเติบโตของ BEAUTY ยังคงร้อนแรงต่อเนื่อง โดยตัวขับเคลื่อนเดิมอย่าง Beauty Buffet และ Beauty cottage ยังคงได้รับการตอบรับที่ดีต่อเนื่องด้วยอัตราการเติบโตของยอดขายสาขาเดิมราว 20% ในขณะที่ตัวขับเคลื่อนใหม่อย่างการขายในต่างประเทศและการขายสินค้าอุปโภคบริโภคผ่านร้านค้าปลีกเริ่มไปได้สวยและน่าจะเป็นปัจจัยหลักหนุนการเติบโตในระยะยาว
ราคาซื้อขายในปัจจุบันยังถือว่าไม่แพง โดยเฉพาะหลังจากที่เราปรับประมาณกำไรขึ้น เรามองว่ากำไรต่อหุ้นที่เติบโตโดดเด่นถึง 53% ในปี 2559 และเติบโตเฉลี่ยสะสมต่อปีที่ระดับ 35% ในช่วงปี 2559-2561 นั้นน่าจะหนุนให้ BEAUTY ซื้อขายที่ Forward PER 12 เดือนที่ 31.6 เท่าหรือสูงกว่านี้ได้อย่างสบาย ยังคงแนะนำ “ซื้อ” โดยมอง BEAUTY เป็นหุ้นที่โดดเด่นที่สุดในกลุ่มค้าปลีกราคาเป้าหมาย 7.80 บาท/หุ้น